
Hakemus
Terveydensuojelulain (763/1994) 20 §:n mukainen hakemus
riskinarvioinnin hyväksymisestä
[image: ]Hakemus
Terveydensuojelulain (763/1994) 20 §:n mukainen hakemus
riskienhallintasuunnitelman hyväksymisestä

				


Dnro ja saapumispäivämäärä (viranomainen täyttää)

	Uudenkaupungin ympäristöterveydenhuolto
tarkastettu/hyväksytty      .     .20      ,       §

Terveydensuojeluviranomainen


	1.  Toiminnanharjoittajan tiedot

	Toiminimi (kaupparekisterissä)
     
	Y-tunnus
     

	Katuosoite
     
	Postinumero
     
	Postitoimipaikka
     

	Toiminnanharjoittaja/Yhteyshenkilö
     

	Puhelinnumero
     
	Sähköposti ja/tai faksi
     

	Vedenjakelualue, jota hakemus koskee (kts. liite 1)
       
Käyttäjien määrä
     

	Vedenjakelualueelle toimitettavan talousveden määrä 

      m3/a               m3/d 


	2. Laskutustiedot ja osoite



	     

	Katuosoite 
     
	Postinumero
     
	Postitoimipaikka
     



Kohtien 3.1–3.11 täyttämiseen ohjeet liitteessä 1
	3. Riskienhallintasuunnitelma

	Tehty pvm: 
      
	Päivitetty pvm: 
      

	3.1 Riskienhallintasuunnitelman laatimiseen osallistuneen työryhmän kokoonpano 

	
     

	3.2 Vedenottopisteiden sijainti paikkatietona (SALASSA PIDETTÄVÄÄ TIETOA) sekä 
ympäristönsuojelulain 222 §:ssä tarkoitettuun ympäristönsuojelun tietojärjestelmään merkitty tunnus 

	
     

	

	3.3 Selvitys vedenottopisteiden vedenmuodostumisalueiden maankäytöstä, valumasta, vedenmuodostumisprosesseista ja ihmisen toiminnan vaikutuksesta veden laatuun (SALASSA PIDETTÄVÄÄ TIETOA)

	
     

	3.4 Vedenottamoiden, vedenottamoalueiden, vedenottamon suoja-alueiden, vedenkäsittelylaitosten ja vedenjakelualueiden sijainti paikkatietona tai kartalla (SALASSA PIDETTÄVÄÄ TIETOA)

	
     

	3.5 Veden ottoa, käsittelyä, varastointia ja jakelua koskeva vedentuotantoketjun kuvaus 
(SALASSA PIDETTÄVÄÄ TIETOA)

	
     

	3.6 Tiedot vedenkäsittelykemikaaleista ja sellaisten vedentuotantoketjussa käytettävien tuotteiden materiaaleista, jotka ovat kosketuksissa talousvedeksi tuotettavan veden tai talousveden kanssa 

	
     

	3.7 Luettelo tunnistetuista talousveden laatua uhkaavista vaaroista ja vaaratilanteista Valtioneuvoston asetuksen liitteessä 1 tarkoitetuilla riskienhallinnan osa-alueilla (SALASSA PIDETTÄVÄÄ TIETOA)

	
     

	3.8 Arvio tunnistettujen vaarojen ja vaaratilanteiden aiheuttamasta riskistä talousveden laadulle (SALASSA PIDETTÄVÄÄ TIETOA)

	
     

	3.9 Luettelo laitoksen käytössä olevista riskienhallintatoimenpiteistä (SALASSA PIDETTÄVÄÄ TIETOA)

	
     

	3.10 Aikataulutettu toimenpidesuunnitelma uusien riskienhallintatoimenpiteiden käyttöönottamiseksi, jos olemassa olevat riskienhallintatoimenpiteet eivät ole riittäviä poistamaan vaaraa tai vähentämään riskiä hyväksyttävälle tasolle (SALASSA PIDETTÄVÄÄ TIETOA)

	
     

	3.11 Talousvettä toimittavan laitoksen omavalvontasuunnitelma 
(LAITOKSEN HARKINNAN MUKAAN SALASSA PIDETTÄVÄÄ TIETOA)

	
     

	4. Päiväys ja allekirjoitus

	Paikka ja aika
     
	Allekirjoitus ja nimenselvennys
     

	Terveydensuojelulain 20 §:n mukaisen hakemuksen käsittelystä peritään Uudenkaupungin ympäristöterveydenhuollon lautakunnan hyväksymän taksan mukainen maksu.

	
	

	
	

	
	


LIITE 1

OHJEET LOMAKKEEN TÄYTTÄMISEKSI
Riskienhallinta-asetuksen (7/2023) 3 §:n mukaiseen riskienhallintasuunnitelmaan sisällytettävistä tiedoista voidaan esittää WSP-työkalulla hakemuksen kohtien 3.1, 3.3, 3.5, 3.7, 3.8, 3.9, 3.10 osalta sekä kohdan 3.11 osalta, jos riskienhallintatyökalusta saatavasta hallintakeinojen valvontaohjelmasta käy ilmi kaikki riskienhallinta-asetuksen 6 §:n mukaiset omavalvontaan sisältyvät asiat. Hakemuksessa voidaan viitata olemassa oleviin tiedostoihin. 

3.1 Riskienhallintasuunnitelman laatimiseen osallistuneen työryhmän kokoonpano 
Riskienhallintasuunnitelmassa esitetään työryhmän kokoonpano. Terveydensuojelulain 19 a §:n mukaan riskienhallintasuunnitelman laatiminen on talousvettä toimittavan laitoksen vastuulla, ja suunnitelma on laadittava yhteistyössä kunnan terveydensuojeluviranomaisen sekä muiden riskienhallinnan kannalta keskeisten tahojen kanssa. Tällaisia tahoja ovat etenkin Elinvoimakeskus (pohjavesiasiantuntemus, ympäristölupien valvonta, vedenoton valvonta, vesienhoito, Vesihuoltopalvelut-yksikkö ym.) ja kunnan ympäristönsuojeluviranomainen. Vesihuoltolain 4 §:ssä säädetään, että Elinvoimakeskus ja kunnan ympäristönsuojeluviranomainen osallistuvat tarvittaessa toimialoillaan terveydensuojelulaissa tarkoitettuun vedentuotantoketjun riskienhallintaan tarvittavien ympäristötietojen kokoamiseen sekä riskienhallinnan toimenpiteiden tunnistamiseen. Harkinnan mukaan työryhmä voi kuulla tai työryhmään voidaan ottaa mukaan myös muita sidosryhmiä kuten veden laadulle mahdollisesti vaaraa aiheuttavia toiminnanharjoittajia, tai tahoja, joille talousveden laatu on erityisen tärkeää (mm. elintarvikealan toimijat, sairaalat), vesimuodostumien yhteistarkkailusta vastaavat tahot (mm. vesiensuojeluyhdistys) tai vesitutkimuksia tekevän laboratorion edustaja.

3.2 Vedenottopisteiden sijainti paikkatietona (SALASSA PIDETTÄVÄÄ TIETOA)
Vedenottopisteiden sijainti on ilmoitettava paikkatietona SYKEn ylläpitämään ympäristösuojelun tietojärjestelmään. Riskienhallintasuunnitelmassa vedenottopisteiden sijainti voidaan esittää esimerkiksi paikkatietoaineistona tai karttana, joka sisällytetään riskienhallintasuunnitelmaan liitteenä. Nämä ovat salassa pidettävää tietoa.

3.3 Selvitys vedenottopisteiden vedenmuodostumisalueiden maankäytöstä, valumasta, vedenmuodostumisprosesseista ja ihmisen toiminnan vaikutuksesta veden laatuun (SALASSA PIDETTÄVÄÄ TIETOA)
Selvityksellä tarkoitetaan sitä, että kootaan ja perehdytään olemassa olevaan tietojärjestelmissä olevaan, kirjalliseen ja asiantuntijoiden tietoon vedenottopisteiden vedenmuodostumisalueiden maankäytöstä, valumasta, vedenmuodostumisprosesseista ja ihmisen toiminnan vaikutuksesta veden laatuun. 

Elinvoimakeskus ja kunnan ympäristönsuojeluviranomainen ovat keskeisessä asemassa vedenottopisteen vedenmuodostumisalueen vaarojen tunnistamisessa ja riskinarvioinnissa sekä vedenmuodostumisalueella toteutettavien riskienhallintakeinojen määrittelyssä. Perustiedot ovat saatavilla SYKEn avoin tieto –palvelusta (Hertta), jossa ei kuitenkaan ole välttämättä kaikkea riskienhallinnan kannalta tarpeellista tietoa. Elinvoimakeskuksella on pääsy tällaiseen SYKEn Pisara-järjestelmässä ylläpidettävään tietoon. Pohjavesialueiden osalta tarpeellisia tietoja voi olla koottuna myös pohjavesialueiden suojelusuunnitelmiin. 

Koottujen tietojen perusteella laaditaan kohdassa 3.7 tarkoitettu luettelo niistä vedenottopisteen vedenmuodostumisalueen vaaroista ja vaaratilanteista, jotka voivat uhata talousveden laatua, ja vastataan WSP-työkalun veden ottopisteitä, raakavettä ja vedenottoa koskeviin kysymyksiin. Riskitoimintojen esittäminen paikkatietoaineistoihin perustuvina karttoina on usein hyödyllistä ja havainnollista. Vedenottopisteen vedenmuodostumisalueella tarkoitetaan aluetta, josta vesi kulkeutuu pohjaveden ottopisteelle tietyllä pumppausmäärällä, taikka raakaveden laatuun vaikuttavaa pintaveden valuma-aluetta, jolla vesi muodostuu ja jolta se kulkeutuu vedenottopisteelle. 

3.4 Vedenottamoiden, vedenottamoalueiden, vedenottamon suoja-alueiden, vedenkäsittelylaitosten ja vedenjakelualueiden sijainti paikkatietona tai kartalla (SALASSA PIDETTÄVÄÄ TIETOA)
Havainnollinen tapa kuvata vedentuotantoketju, vedenottamot, vedenottamoalueet, vedenottamon suoja-alueet, vedenkäsittelylaitokset ja vedenjakelualueet on laatia niistä kartta tai esittää kohteet paikkatietomuodossa karttapohjalla. Suosituksena on erillisen kartan laatiminen, joka helpottaa mm. kunnan terveydensuojeluviranomaisen viranomaisvalvonnan ja laitoksen omavalvonnan suunnittelua. Kartta on salassa pidettävää tietoa. 

3.5 Veden ottoa, käsittelyä, varastointia ja jakelua koskeva vedentuotantoketjun kuvaus 
(SALASSA PIDETTÄVÄÄ TIETOA)
Laitoksen prosesseja (veden otto, käsittely, varastointi ja jakelu) koskevassa vaarojen tunnistamisessa, riskinarvioinnissa ja riskienhallintakeinoista päätettäessä on keskiössä laitoksen henkilökunta ja sen näkemykset. Vaarojen tunnistaminen on kattavampaa, jos työpajoissa on edustettuna useissa eri rooleissa olevaa henkilöstöä useissa eri rooleissa (esimerkiksi vedenkäsittelyprosessien ja vedenjakeluverkoston näkökulmasta). Tämä helpottaa myös yhteisymmärryksen löytämistä tulevien riskienhallintatoimenpiteiden tueksi. Vedentuotantoketjun kuvaus on tarpeellista sisällyttää riskienhallintasuunnitelmaan, koska se on WSP-periaatteen mukainen riskinarvioinnin ja riskienhallinnan perustoimenpide. Kuvaus on havainnollista sisällyttää karttaan, jossa esitetään vedenottamot, vedenottamoalueet, vedenottamon suoja-alueet, vedenkäsittelylaitokset ja vedenjakelualueet. Prosessikaaviona sen sekä laitoksen vedenkäsittelyprosessia koskevan kuvauksen saa tuotettua myös WSP-työkalulla (prosessigraafi). 

3.6 Tiedot vedenkäsittelykemikaaleista ja sellaisten vedentuotantoketjussa käytettävien tuotteiden materiaaleista, jotka ovat kosketuksissa talousvedeksi tuotettavan veden tai talousveden kanssa
Laitos laatii luettelon käyttämiensä kemikaalien ja veden kanssa kosketuksissa olevien tuotteiden tiedoista. Luetteloon on syytä listata kemikaalien nimi, mahdollinen CAS-numero, tuotteen toimittaja ja tiedot, miten niiden soveltuvuus talousvesikäyttöön on varmistettu (standardin numero, tuotteen puhtaus- ja laatutason luokka, taso ja tyyppi). 

Veden kanssa kosketuksissa olevien tuotteiden osalta laitos laatii tuotteista luettelon, johon kootaan tiedot tuotteissa käytetyistä materiaaleista ja miten tuotteiden soveltuvuus talousvesikäyttöön on varmistettu. Molemmat luettelot liitetään riskienhallintasuunnitelman liitteiksi. Omavalvontasuunnitelmassa kuvataan, miten soveltuvuus talousvesikäyttöön varmistetaan uusia kemikaaleja tai tuotteita hankittaessa.

3.7 Luettelo tunnistetuista talousveden laatua uhkaavista vaaroista ja vaaratilanteista liitteessä 1 tarkoitetuilla riskienhallinnan osa-alueilla (SALASSA PIDETTÄVÄÄ TIETOA)
Talousveden terveydellistä laatua ja käyttökelpoisuutta uhkaavat vaarat ja vaaratilanteet tunnistetaan riskienhallintasuunnitelmaa varten seuraavilla osa-alueilla:
1) vedenottopisteen vedenmuodostumisalue;
2) raakaveden laatu;
3) veden otto, mukaan luettuna vedenottamon tilat ja vedenottamoalue;
4) vedenkäsittely, mukaan luettuna siinä käytetyt kemikaalit ja suodatinaineet sekä vedenkäsittelylaitoksen tilat;
5) veden jakelu, mukaan luettuna vedenjakeluverkosto, veden varastointi ja verkostovuodot;
6) vedentuotantoketjussa veden kanssa kosketuksissa olevat materiaalit ja tuotteet;
7) laitoksen toimintatavat;
8) vedenottamoalueella, vedenkäsittelylaitoksella tai vedentuotantoketjun varastointiin käytettävillä rakennelmilla toimivat tai vierailevat henkilöt.

Kunkin osa-alueen kohdalla tunnistetaan sekä laitoksen normaalissa toiminnassa olevat että erilaisista häiriötilanteista, kuten luonnonilmiöistä, ilmastonmuutoksesta tai laiterikoista johtuvat vaarat ja vaaratilanteet.
Ensimmäisen kohdan 1 alakohdassa tarkoitetussa vedenottopisteen vedenmuodostumisalueen vaarojen ja vaaratilanteiden tunnistamisessa voidaan käyttää vesienhoidon järjestämisestä annetun valtioneuvoston asetuksen (1040/2006) 24 ja 25 §:ssä tarkoitettuja tietoja ihmistoiminnan vaikutuksista veden laadulle sekä raakaveden laadun seurannan tuloksia.

Ensimmäisen kohdan 8 alakohtaan olisi sisällytettävä selvitys laitoksella työskentelevien henkilöiden turvallisuusosaamisesta ja sen kehittämisestä sekä laitoksella talousveden terveydellisen laadun turvaamisen kannalta keskeisten toimintojen parissa työskentelevien henkilöiden luotettavuuden varmistamisesta. Henkilöturvallisuusselvityksestä säädetään turvallisuusselvityslaissa (726/2014). 

3.8 Arvio tunnistettujen vaarojen ja vaaratilanteiden aiheuttamasta riskistä talousveden laadulle
(SALASSA PIDETTÄVÄÄ TIETOA)
Riskinarviointi on vedentuotantoketjun kuvauksen, vaarojen ja vaaratilanteiden tunnistamisen ohella keskeinen WSP-periaatteen mukainen tehtäväkokonaisuus. Tämä voidaan laatia WSP-työkalulla (työkalun osio ”riskiraportit”), josta saadaan riskit prosessipisteittäin tai suuruusluokittain, jotka (molemmat tai toinen) liitetään riskienhallintasuunnitelman liitteeksi.

3.9 Luettelo laitoksen käytössä olevista riskienhallintatoimenpiteistä (SALASSA PIDETTÄVÄÄ TIETOA)
Riskienhallintasuunnitelmaan sisällytetään luettelo laitoksen käytössä olevista riskienhallintatoimenpiteistä. Ajantasainen luettelo laitoksen käytössä olevista riskienhallintatoimenpiteistä helpottaa talousvettä toimittavan laitoksen omavalvontaa ja viranomaisvalvontaa. Luettelon voi laatia WSP-työkalulla (työkalun osio ”hallintakeinojen valvonta”). Toimenpiteet liitetään omavalvontasuunnitelmaan.

3.10 Aikataulutettu toimenpidesuunnitelma uusien riskienhallintatoimenpiteiden käyttöönottamiseksi, jos 
 olemassa olevat riskienhallintatoimenpiteet eivät ole riittäviä poistamaan vaaraa tai vähentämään ris-
 kiä hyväksyttävälle tasolle (SALASSA PIDETTÄVÄÄ TIETOA)
Riskienhallintasuunnitelmaan sisällytetään aikataulutettu toimenpidesuunnitelma uusien riskienhallintatoimenpiteiden käyttöönottamiseksi, jos olemassa olevat riskienhallintatoimenpiteet eivät ole riittäviä poistamaan vaaraa tai vähentämään riskiä hyväksyttävälle tasolle. Tämä on kätevää laatia WSP-työkalulla (työkalun osio ”Toimenpideohjelma”). Toimenpideohjelma liitetään riskienhallintasuunnitelman liitteeksi, ja kun toimenpide otetaan käyttöön, se lisätään omavalvontasuunnitelmaan.

3.11 Valtioneuvoston asetuksen 7/2023 7 §:ssä tarkoitettu omavalvontasuunnitelma 
(LAITOKSEN HARKINNAN MUKAAN SALASSA PIDETTÄVÄÄ TIETOA)
Talousvettä toimittavan laitoksen omavalvonnan tarkoituksena on:
1) varmistaa vedenkäsittelyn asianmukaisuus;
2) varmistaa käytössä olevien riskienhallintatoimenpiteiden toimivuus;
3) seurata vedentuotantoketjussa tekijöitä, jotka vaikuttavat 3 §:n 1 momentin 7 kohdassa tarkoitettuihin vaaroihin ja vaaratilanteisiin sekä niiden aiheuttamaan riskiin talousveden laadulle;
4) ehkäistä ennalta vaaratilanteita ja talousveden terveydelliseen laatuun kohdistuvia häiriötilanteita;
5) tunnistaa uusia talousveden laatua uhkaavia vaaroja ja vaaratilanteita.

Omavalvontasuunnitelma on talousvettä toimittavan laitoksen suunnitelma riskienhallintatoimenpiteiden toimivuuden seuraamiseksi. Se voidaan laatia ainakin osittain WSP-työkalussa. Omavalvontasuunnitelmaan sisällytetään riskienhallintatoimenpiteet ja kuvaus, miten soveltuvuus talousvesikäyttöön varmistetaan uusia kemikaaleja tai tuotteita hankittaessa. Jos riskinarviointityökalusta (WSP) saatavassa ”hallintakeinojen valvonta” –raportista ei käy ilmi kaikki alla mainitut riskienhallinta-asetuksen 6 §:n mukaiset omavalvontaan sisältyvät asiat, toiminnanharjoittajan on täydennettävä omavalvontasuunnitelmaa.

Omavalvontaan sisältyy:
1) laitoksen toiminnan, vedenottamon, vedenottamoalueen, vedenkäsittelylaitoksen ja muun toimintaympäristön tarkastuksia;
2) veden ottoon, käsittelyyn, varastointiin ja jakeluun liittyvien laitteistojen kunnon seuranta;
3) valtioneuvoston asetuksen 7/2023 liitteessä 2 tarkoitettu raakaveden laadun seuranta;
4) käsitellyn veden ja vedenjakeluverkostossa jaettavan veden laadun seuranta, jos se on tarkoituksenmukaista;
5) valtioneuvoston asetuksen 7/2023 liitteessä 3 tarkoitettujen erityisesti seurattavien muuttujien seuranta.


Täytetty hakemus lähetetään osoitteella Uudenkaupungin kaupunki, Ympäristöterveydenhuolto, Pankkitie 1, 23600 Kalanti tai Uudenkaupungin kaupunki, Ympäristöterveydenhuolto, Virastotie 1, 23100 Mynämäki tai sähköpostilla terveystarkastaja@uusikaupunki.fi.

